Diari Oficial de la Generalitat Valenciana


Sumari del DOGV 2374, del 26-10-1994 (1994/832840)

RESOLUCIÓ de 22 de setembre de 1994, de la Conselleria d'Agricultura, Pesca i Alimentació, per la qual es retira el reconeixement com a organització de productors de fruites i hortalisses i, específicament, com a organització de productors de cítrics a la Cooperativa Agrícola San José, Coop. V, de la Pobla de Farnals.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2374

Data del DOGV
:   26-10-1994

Secció del DOGV
:   ALTRES DISPOSICIONS

Número del document
:   1994/832840


Data del document
:   22-09-1994

Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIó de 22 de setembre de 1994, de la Conselleria d'Agricultura, Pesca i Alimentació, per la qual es retira el reconeixement com a organització de productors de fruites i hortalisses i, específicament, com a organització de productors de cítrics a la Cooperativa Agrícola San José, Coop. V., de la Pobla de Farnals. [94/6760]  
La Cooperativa Agrícola San José, Coop. V., de la Pobla de Farnals, va ser reconeguda com a organització de productors de fruites i hortalisses el dia 10 de juny de 1987 amb el número de registre 71, i com a organització de productors de cítrics, el 4 d'agost de 1993.  
Segons la proposta del director general de Comercialització, Indústries i Relacions Agràries, la Cooperativa Agrícola San José, Coop. V., de la Pobla de Farnals, no compleix la reglamentació corresponent a les organitzacions de productors de fruites i hortalisses i, en particular, en el que es refereix a l'article 13, apartat 2, paràgraf segon, del Reglament CEE 1.035/1972, de 18 de maig, del Consell, pel que fa a:  
«...oferir una garantia suficient quant a la duració i a l'eficàcia de l'acció, en particular, en el que es refereix a les funcions previstes en l'apartat 1 de l'article esmentat...»  
Després de concedit el tràmit d'audiència amb registre d'eixida de data 15 de juliol de 1994 i transcorregut el termini reglamentari, de conformitat amb l'article 13, apartat 1, del Reglament CEE 1.035/1972, de 18 de maig de 1972, del Consell; l'article segon del Reglament CEE 1.193/1990, de 7 de maig de 1990, del Consell, en particular en la modificació que inclou l'article 13ter, apartat 1; el Reial Decret 1.101/1986, de 6 de juny; el Reial Decret 652/1991, de 22 d'abril, i el Reial Decret 509/1992, de 14 de maig, pel qual es regula el reconeixement de les organitzacions de productors de fruites i hortalisses, resolc:  
Retirar a la Cooperativa Agrícola San José, Coop. V., de la Pobla de Farnals, la qualificació com a organització de productors de fruites i hortalisses i, específicament, com a organització de productors de cítrics, amb efecte des de la data de publicació d'aquesta resolució en el Diari Oficial de la Generalitat Valenciana.  
Aquesta resolució haurà de comunicar-se a l'Institut de Foment Associatiu Agrari perquè es done de baixa l'entitat en el registre corresponent.  
Aquesta resolució posa fi a la via administrativa i en contra seu es podrà interposar un recurs contenciós administratiu, en el termini de dos mesos des del dia de la notificació, davant la sala contenciosa administrativa del Tribunal Superior de Justícia de la Comunitat Valenciana. La interposició del recurs jurisdiccional s'haurà de comunicar prèviament a la Conselleria d'Agricultura, Pesca i Alimentació.  
València, 22 de setembre de 1994.- El conseller d'Agricultura, Pesca i Alimentació: Josep Maria Coll Comin.